### Beslutning

Godkendt.

### Sagsfremstilling

## Resume og sagens baggrund

Som ved sidste års behandling, sendes taksterne for vandselskaberne og spildevandsselskaberne til godkendelse hos Kommunalbestyrelsen. Der er tale om en legalitetskontrol og i den forbindelse har PWC gennemgået beregningerne og på baggrund heraf udarbejdet en erklæring pr. selskab, der tilkendegiver revisors vurdering omkring overholdelse af reglerne.

Den 31. oktober 2025 har Kalundborg Forsynings bestyrelse godkendt taksterne for vandselskaberne og spildevandsselskaberne gældende for 2026.

## Indstillinger

Direktøren indstiller, at takster for Kalundborg Forsynings vandselskaber og spildevandsselskaber gældende for 2026 godkendes.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen skal godkende Kalundborg Forsynings takster for selskaberne spildevand, vand, overfladevand samt rens. Godkendelsen er ikke i forhold til taksternes størrelse men en legalitetskontrol i forhold til overholdelse af reglerne omkring beregning af taksterne. Kalundborg Forsynings revision har gennemgået beregningerne og deres vurdering fremgår af sagen samt med erklæringer vedhæftet som bilag til sagen.

**For selskabet spildevand** har PWC gennemgået det udarbejdede materiale og vurderer, at kravene til spildevandsforsyningsselskabernes oplysningspligt til takstgodkendelsesbekendtgørelsen for spildevandsselskaberne er overholdt. Med udgangspunkt i gennemgangen af materialet, vurderer PWC, at Kalundborg Kommune kan behandle Kalundborg Spildevandsanlægs foreslåede takster for 2026.

Taksten for 2026 er 51,70 kr./m3 på trappemodellens trin 1 (med årligt forbrug indtil 500 m3) I 2025 er taksten 48,98 kr./m3

**For selskabet vand** har PWC gennemgået det udarbejdede materiale og vurderer, at kravene til vandforsyningsselskabernes oplysningspligt til takstgodkendelsesbekendtgørelsen for vandselskaberne er overholdt. Med udgangspunkt i gennemgangen af materialet, vurderer PWC, at Kalundborg Kommune kan behandle Kalundborg Vandforsynings foreslåede takster for 2026.

Taksten i 2026 for primære kunder er 12,00 kr./m3 (i 2025 er den 11,70 kr./m3) og 16,16 kr./m3 (i 2025 er den15,76 kr./m3) for forbrugere bosiddende på Sejerø

**For selskabet overfladevand** har PWC gennemgået det udarbejdede materiale og vurderer, at kravene til vandselskabernes oplysningspligt til takstgodkendelsesbekendtgørelsen for vandselskaberne er overholdt. Med udgangspunkt i gennemgangen af materialet, vurderer PWC, at Kalundborg Kommune kan behandle Kalundborg Overfladevands foreslåede takst for 2026.

Taksten i 2026 er 2,80 kr./m3 (i 2025 er den 2,70 kr./m3) for ubehandlet vand, Tissøklub. For ubehandlet vand øvrige er taksten i 2026 på 5,60 kr./m3 (i 2025 er den 5,40 kr./m3). For behandlet vand er taksten i 2026 på 9,75 kr./m3 (i 2025 er det 9,40 kr./m3).

**For selskabet Rens** har PWC gennemgået det udarbejdede materiale og vurderer, at kravene til spildevandforsyningsselskabernes oplysningspligt til takstgodkendelsesbekendtgørelsen for spildevands er overholdt. Med udgangspunkt i gennemgangen af materialet, vurderer PWC, at Kalundborg Kommune kan behandle Kalundborg Renseanlægs foreslåede takst for 2026.

Taksten i 2026 er 8,77 kr./m3 (i 2025 er den 8,44 kr./m3) på trappemodellens trin 1, hvor der er et årligt forbrug indtil 500 m3.

## Økonomiske konsekvenser

Sagen har ikke økonomiske konsekvenser for Kalundborg Kommune.

### Sagens forløb

19/11/2025 Økonomiudvalget
Anbefales.

Afbud: Alexander Christiansen